Abusir

Abusir (arabisk: ابوصير) er en nekropol i Egypt. Stedet ligger like nord for Saqqara. Gravplassen har fått navn etter tettstedet det befinner seg i nærheten av. Her finnes tre store pyramider: Farao Nyuserres pyramide,«Pyramid of Nyuserre» , LookLex Neferirkares pyramide«Pyramid of Neferirkare» , LookLex og Sahures pyramide.«Pyramid of Sahure» , LookLex Abusir er opphavet til den eldste og største samlingen papyrus fra det gamle rike i Egypt.

Mange steder i Egypt har navnet Abusir. Det er en forvanskning av gresk Busiris, som i sin tur er en forvanskning av gammelegyptisk per Wsir (= hus (til) Osiris). Guden Osiris ble partert, og kroppsdelene hans begravd ulike steder i landet. Farao Userkaf innviet den kongelige gravplassen ved Abusir ved å bygge sitt soltempel litt nord for platået hvor hans ettefølgere skulle reise sine pyramider. Manetho starter 5. dynasti med Userkaf, trolig sønn av Khentkawes. Det interessante er at Userkaf ikke bare vendte tilbake til Saqqara, men også la sin pyramide så nært han kunne til Djosers. Pyramiden hans ble 49 meter høy, og han kalte den «Rene er Userkafs steder».Lehner, Mark (1997): The complete pyramids, London: Thames and Hudson, ISBN 978-0-500-28547-3, s. 17

Som tilfellet er i Giza, står også i Abusir tre av pyramidene langs en nordøstlig til sørvestlig diagonal linje. Det har vært foreslått at diagonalene i Giza og Abusir møtes i Heliopolis, der pyramidenes ikon, den hellige ben-ben, lå i soltempelets indre.Lehner, Mark (1997): The complete pyramids, s. 142

Pyramidefeltene i tilknytning til oldtidsbyen Memfis, blant dem Abusir, ble i 1979 oppført på UNESCOs verdensarvliste. Andre felt i området som også hører til denne oppføringen, er pyramidekomplekset ved Giza, Saqqara, Abu Rawash og Dahshur.

Referanser

Kategori:Egyptologi
Kategori:Verdensarven i Egypt
Kategori:Guvernementet Giza